100 Nokia töötajat siirdus konkurendi palgale
Soome Nokiast on läinud Põhja-Soomes Oulus konkurentfirmasse Microcell umbes sadakond inimest, kirjutab Rootsi Finanstidningen.
Microcell arendab mobiiltelefone muu hulgas Sony Ericssonile. Rootsi lehe teatel hakkavad endised Nokia töötajad ilmselt kujundama Sony Ericssoni uute mobiiltelefonide mudeleid, kuna Microcelli 300 töötajast umbes pooled on seotud Sony Ericssoni projektidega.